**Adam Bałdych** (født 18. mai 1986 i Gorzów Wielkopolski, Polen) er en polsk jazzfiolinist, komponist og musikkprodusent. Baldych er artist for ACT Music, og er kjent fra en rekke plateutgivelser og samarbeid med musikere som Marius Neset, Morten Lund og Lars Danielsson.

Karriere
--------

Baldych med Helge Lien Trio på Nattjazz i Bergen 2016.
Bałdych begynte å spille fiolin da han var 9 år gammel, og begynte da på en musikkskole i Gorzow Wielkopolski, med Grazyna Wasilewska som lærer. Han ble videre utdannet ved Institutt for jazz og populærmusikk i Karol Szymanowski Academy of Music, og fikk et stipend for å fortsette på Berklee College of Music i Boston. Da han var 16 år hadde han allerede oppnådd stor anerkjennelse, og ble kalt et «vidunderbarn» i Polen. Han begynte å turnere med fremtredende polske og amerikanske musikere i Polen, Tyskland, Serbia, England, Finland, Ungarn, Spania, Frankrike, Indonesia og USA.

Albumet hans *Imaginary Room* (2012), med musikere som Lars Danielsson, Jacob Karlzon, Verneri Pohjola, Morten Lund og Marius Neset, ga Bałdych tilgang til en rekke viktige musikkscener, og han ble invitert til noen av Europas største jazzfestivaler, som Montreux Jazz Festival og London Jazz Festival. Juryer og andre kritikere har gitt han oppmerksomhet og anerkjennelse, og Bałdych ble tildelt tittelen Fiddler and Hope av Jazzforum, det beste Europeiske jazzmagasinet i 2012, 2013 og 2014. Han ble også tildelt pris for Årets album av Jazzarium.pl. og fikk ECHO Jazz-Prisen i 2013 av den tyske musikkbransjen, som den første polske musiker til å oppnå dette.

Hans andre album for ACT, *The New Tradition,* ble spilt inn sammen med den israelske pianisten Yaron Herman, og utgitt 30. mai 2014. Nylig har ACT utgitt *Jazz at Berlin Philharmonic IV - Accordion Night*, som er et opptak fra jazzkonserten i Berlin-Filharmonien-serien. Den 28. august 2015 ga han ut sitt tredje album for ACT, *Bridges*, som ble spilt inn sammen med Helge Lien Trio.

Bałdych var også nominert til Fryderyk-prisen som Årets Jazzartist i 2013 og 2015. Han mottok prisen for Beste Jazzalbum i 2014 for albumet *The New Tradition*, en utmerkelse som deles ut hvert år ved Gala Grand Prix Jazz Melomani, av TVP-Program 2 og Jazz Melomani Society.

Adam Bałdych spiller duokonsert med Aaron Parks i Århus 2014.

Utmerkelser
-----------

* 2013: ECHO Jazz Award «Internasjonal Artist of the Year» i kategorien «Andre Instrumenter/Fiolin», for *Imaginary Room*

Diskografi
----------

### Soloalbum

* 2009: *Storyboard* (Adam Bałdych)
* 2009: *Damage Control* (Adam Bałdych)
* 2011: *Magical Theatre* (Adam Bałdych)
* 2012: *Imaginary Room* (ACT)
* 2014: *The New Tradition* (ACT), med Yaron Herman
* 2015: *Bridges* (ACT), med Helge Lien Trio
* 2017: *Brothers* (ACT), med Helge Lien Trio & Tore Brunborg
* 2019: *Sacrum Profanum* *(ACT)*

### Samarbeid

* 2009: *Balboo*, med Piotr Żaczek
* 2009; *A Tribute to Seifert*, med Jarosław Śmietana
* 2012: *My History of Jazz* (ACT), med Iiro Rantala
* 2014: *Anyone With A Heart* (ACT), med Iiro Rantala

Referanser
----------

1. ↑   Discogs, Discogs artist-ID 1765463, besøkt 9. oktober 2017[Hentet fra Wikidata]
2. 1 2  «Adam Baldych Biography». AllAboutJazz.com. Besøkt 6. september 2013.
3. 1 2  «German ECHO JAZZ 2013 Winners Announced». LondonJazzNews.com. Arkivert fra originalen 5. oktober 2013. Besøkt 6. september 2013.

Eksterne lenker
---------------

* Offisielt nettsted Rediger på Wikidata

* (en) Adam Bałdych – kategori av bilder, video eller lyd på Commons Rediger på Wikidata
* (en) Adam Bałdych på Discogs Rediger på Wikidata

* (en) Adam Bałdych på MusicBrainz Rediger på Wikidata

* (en) Adam Bałdych på Spotify Rediger på Wikidata

* (en) Adam Bałdych på Songkick Rediger på Wikidata
* Adam Bałdych på Facebook Rediger på Wikidata

* Adam Bałdych på Myspace Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** MusicBrainz **·** Discogs
 |

Portal: Jazz